stanford-oval/wikipedia huggingface dataset:
เรือหลวงนราธิวาส
ประวัติ

กองทัพเรือไทยได้เสนอโครงการจัดหาเรือตรวจการณ์ไกลฝั่งจำนวน 2 ลำต่อกระทรวงกลาโหม ซึ่งได้รับอนุมัติเมื่อวันที่ 13 สิงหาคม พ.ศ. 2542 โดยจัดหาเรือจากประเทศจีนด้วยการว่าจ้าง บริษัทไซน่าชิป บิวดิ้ง เทรดดิ้ง จำกัด ในลักษณะระหว่างรัฐบาลต่อรัฐบาลจีน งบประมาณผูกพันข้ามปีระหว่างปี พ.ศ. 2545 - 2549 วงเงิน 3,200 ล้านบาท เพื่อตอบสนองภารกิจในการปกป้องอธิปไตย และป้องกันการกระทำผิดทางทะเล ซึ่งก่อนหน้านี้ประสบปัญหาขาดเรือสำหรับปฏิบัติการไกลจากชายฝั่งซึ่งต้องเป็นเรือขนาดใหญ่และทนทะเลสูง ขณะที่เรือที่มีศักยภาพดังกล่าวคือเรือฟริเกตก็เป็นเรือที่ออกแบบมาสำหรับการรบเป็นหลัก ทำให้มีการใช้กำลังพลและอัตราอาวุธขนาดหนัก ส่งผลให้สิ้นเปลืองการส่งกำลังบำรุงในการปฏิบัติการ กองทัพเรือจึงได้จัดหารเรือตรวจการณ์ไกลฝั่งเข้ามาปฏิบัติการจำนวน 2 ลำ และมีขนาดใกล้เคียงกับเรือฟริเกต โดยเรือที่จัดหามานี้ได้รับพระราชทานชื่อจากพระบาทสมเด็จพระเจ้าอยู่หัว คือ เรือหลวงปัตตานี (OPV-511) และเรือหลวงนราธิวาส (OPV-512)
เรือหลวงนราธิวาส ต่อขึ้นในลักษณะต่อตัวเรือทั้งหมดที่ประเทศจีน พร้อมทั้งติดตั้งระบบอิเล็คทรอนิกส์ต่าง ๆ บนเรือเป็นระบบของประเทศตะวันตก จากนั้นได้นำเรือเปล่าแล่นกลับมาที่ประเทศไทยเพื่อติดระบบอาวุธและระบบอำนวยการรบ
เรือหลวงนราธิวาส ขึ้นระวางประจำการเมื่อวันที่ 16 เมษายน พ.ศ. 2549 และมีพิธีต้อนรับเมื่อวันที่ 4 พฤษภาคม พ.ศ. 2549 ณ ท่าเทียบเรือแหลมเทียน ฐานทัพเรือสัตหีบ อำเภอสัตหีบ จังหวัดชลบุรี โดยมี พลเรือเอก วิชัย ยุวนางกูร รองผู้บัญชาการทหารเรือเป็นประธานในพิธีต้อนรับเรือ
ในปี พ.ศ. 2567 กองทัพเรือได้มีแผนที่จะเพิ่มประสิทธิภาพเรือหลวงนราธิวาส วงเงินงบประมาณ 2,750 ล้านบาท ประกอบไปด้วย เรดาร์ตรวจการณ์ 3 มิติ แบบ ซ้าบ Sea Giraffe 1X ระบบอำนวยการรบแบบ Catiz ระบบควบคุมการยิงแบบ STIR 1.2 EO Mk.2 และระบบสงครามอิเล็กทรอนิกส์ Vigile 100S Mk.2
การออกแบบ

เรือหลวงนราธิวาส มีหมายเลขตัวเรือคือ 512 ต่อโดย หูตง-จงหัว ชิปบิลดิง เซี่ยงไฮ้ สาธารณรัฐประชาชนจีน มีคุณลักษณะตัวเรือ ความยาวตลอดลำเรือ 94.50 เมตร ความกว้างเรือ 11.80 เมตร เรือกินน้ำลึก 3.30 เมตร ทำความเร็วสูงสุด 25 นอต มีระวางขับน้ำสูงสุด 1,635 ตัน เรือมีระยะปฏิบัติการไกลสุด 3,500 ไมล์ มีความคงทนทะเล ได้ถึงสภาวะทะเลระดับ 5 สามารถปฏิบัติการต่อเนื่องได้ไม่น้อยกว่า 20 วัน มีกำลังพลประจำเรือ 84 นาย เรือมีดาดฟ้าบินรับเฮลิคอปเตอร์น้ำหนักได้ 7 ตัน พร้อมด้วยอากาศยานประจำเรือ แบบ Super Lynx 300
การออกแบบ > ระบบตรวจการและปฏิบัติการ

เรดาร์ตรวจการณ์ 3 มิติ แบบ ซ้าบ Sea Giraffe 1X
เรดาร์ตรวจการณ์พื้นน้ำแบบ Selex RAN-30 X/I หรือ Leonardo
เรดาร์ทางยุทธวิธีแบบ LPI
เรดาร์และออปโทรนิกส์สำหรับควบคุมการยิงแบบ เออร์ลิคอน TMX/EO
เรดาร์เดินเรือแบบ X Band
เรดาร์เดินเรือแบบ S Band
ระบบกล้องตรวจการณ์ 1 ระบบ
ระบบสื่อสารแบบระบบรวมการสื่อสาร 1 ระบบ ของบริษัท Rohde & Schwarz
ระบบอำนวยการรบแบบ Catiz
ระบบควบคุมการยิงแบบ STIR 1.2 EO Mk.2
ระบบสงครามอิเล็กทรอนิกส์ Vigile 100S Mk.2
การออกแบบ > ระบบอาวุธเรือประกอบไปด้วย

ปืนหลักแบบ OTO Melara 76/62 มม. Super Rapid Fire จำนวน 1 กระบอก
ปืนกลขนาด 20 มิลลิเมตรแบบ Oerlikon GAM-C01 จำนวน 2 กระบอก
ปืนกลขนาด .50 นิ้ว จำนวน 2 กระบอก
การออกแบบ > ระบบขับเคลื่อนและเครื่องจักรช่วย คือ

เครื่องจักรใหญ่แบบ รัสตัน 16 อาร์เค 270 ดีเซล จำนวน 2 เครื่อง
ใบจักร แบบ CPP 2 พวง
เครื่องไฟฟ้า จำนวน 4 เครื่อง
เลขาธิการพรรค

ในทางการเมือง เลขาธิการพรรค (อังกฤษ: Party secretary) เป็นตำแหน่งเลขาธิการของพรรคการเมือง สำหรับเจ้าหน้าที่ระดับสูงภายในพรรคการเมือง ที่มีหน้าที่รับผิดชอบในองค์กรและงานการเมืองประจำวัน โดยในพรรคส่วนใหญ่ เลขาธิการพรรคจะเป็นผู้นำอันดับที่ 2 รองจากหัวหน้าพรรค (หรือประธานพรรค) แต่ในบางพรรค โดยเฉพาะพรรคคอมมิวนิสต์ เลขาธิการจะเป็นหัวหน้าพรรค
เลขโดดตรวจสอบ

เลขโดดตรวจสอบ  (อังกฤษ: check digit) คือรูปแบบหนึ่งของการตรวจสอบด้วยส่วนซ้ำซ้อน (redundancy check) เพื่อการตรวจหาความผิดพลาด เป็นตัวเลขหนึ่งหลักหรือมากกว่าซึ่งเทียบเท่าได้กับผลรวมตรวจสอบ (checksum) ซึ่งคำนวณมาจากตัวเลขหลักอื่น ๆ ในชุดหมายเลข เลขโดดตรวจสอบนิยมใช้กับรหัสตัวเลขหรือตัวอักษรขนาดยาว เช่น เลขในบัตรประจำตัวประชาชน บาร์โค้ด บัญชีเงินฝาก บัตรเครดิต และหมายเลขของการลงทะเบียนต่าง ๆ
การตรวจสอบว่าชุดหมายเลขหนึ่ง ๆ ถูกต้องหรือไม่ คือการคำนวณตามสูตรที่กำหนดไว้ ถ้าเลขที่คำนวณได้ตรงกับเลขโดดตรวจสอบ แสดงว่าเป็นชุดหมายเลขที่ถูกต้อง สามารถยอมรับได้ (แต่จะมีในระบบหรือไม่ก็เป็นอีกประเด็นหนึ่ง) ข้อดีของเลขโดดตรวจสอบคือ สามารถป้องกันการปลอมแปลงชุดหมายเลขได้ในระดับหนึ่ง สามารถทำให้เข้ากับมาตรฐานของระบบอื่น แต่ข้อเสียคือหากสูตรที่คำนวณไม่รัดกุมหรือถูกเผยแพร่ในแหล่งสาธารณะ และตัวเลขที่ใช้แทนเลขโดดตรวจสอบก็มีจำนวนจำกัด อาจทำให้สามารถคาดเดาได้และแกะสูตรได้โดยง่าย
เลขอักษร

เลขอักษรบนอนุสรณ์ใกล้กับวัดที่โดลานีในสาธารณรัฐเช็กที่แสดงปี ค.ศ. 1629
เลขอักษร (อังกฤษ: Chronogram) คือประโยคหรือคำจารึกที่ตัวอักษรบางตัวเมื่อมารวมเข้าด้วยกันแล้วกลายเป็นเลขของปีใดปีหนึ่งโดยเฉพาะ คำว่า “Chronogram” แปลว่า “การเขียนเวลา” ที่มาจากภาษากรีกสองคำรวมกัน คำแรก “Chrono” แปลว่า “เวลา” และ “gramma” ที่แปลว่า “อักษร”
การเขียน “เลขอักษรบริสุทธิ์” (pure chronogram) แต่ละคำจะมีอักษรตัวหนึ่งที่เป็นตัวเลข แต่การเขียน “เลขอักษรธรรมชาติ” (natural chronogram) จะแสดงตัวเลขของปีตามลำดับที่ถูกต้อง เช่น
AMORE MATVRITAS = MMVI = ค.ศ. 2006
เลขโรมัน

การเขียนเลขอักษรเริ่มขึ้นในปลายสมัยจักรวรรดิโรมันและมานิยมกันมากในยุคฟื้นฟูศิลปวิทยาที่มักจะใช้ในคำจารึกบนหินประดับหลุมศพ (headstone) หรือศิลาฤกษ์ที่บ่งวันเดือนปีของวันที่ฉลอง เช่น:
My Day Closed Is In Immortality เป็นเลขอักษรที่แสดงปีที่สมเด็จพระราชินีนาถเอลิซาเบธที่ 1 แห่งอังกฤษเสด็จสวรรคต อักษรตัวแรกของแต่ละคำถอดออกมาเป็น MDCIII ที่ตรงกับปี ค.ศ. 1603 ที่เสด็จสวรรคต
เลขมัค

มัค (อังกฤษ: Mach number) ย่อ Ma คือสัดส่วนของความเร็วต่อความเร็วเสียง  เลขมัคปกติจะใช้กับวัตถุที่เดินทางด้วยความเร็วสูงในของเหลว และของเหลวที่ไหลด้วยความเร็วสูงในช่องแคบ ๆ หรืออุโมงค์ลม และเนื่องจากเป็นสัดส่วนของความเร็วสองค่า เลขมัคจึงไม่มีหน่วย ที่สภาวะระดับทะเลมาตรฐาน มัค 1 เท่ากับความเร็ว 1,225 กิโลเมตร ต่อชั่วโมง (761.2 ไมล์ต่อชั่วโมง ในบรรยากาศ)
เนื่องจากความเร็วเสียงนั้นจะเพิ่มขึ้นเมื่ออุณหภูมิเพิ่มขึ้น ความจริงที่แท้จริงของวัตถุที่เดินทางเท่ากับ มัค 1 จึงขึ้นอยู่กับอุณหภูมิของไหลที่อยู่รายรอบ
นอกจากนี้เรายังอาจเห็นได้ว่าเลขมัคนั้นยังเป็นสัดส่วนของแรงเฉื่อย (อ้างถึง แรงอากาศพลศาสตร์) ต่อแรงยืดหยุ่น (elastic force)
เลขมัค ตั้งชื่อตามเอินสต์ มัค (Ernst Mach) นักฟิสิกส์และนักปรัชญาชาวออสเตรีย
การคำนวณ
โดยที่
แหล่งข้อมูลอื่น

คำนวณเลขมัค เก็บถาวร 2006-06-14 ที่ เวย์แบ็กแมชชีน
คำนวณเลขมัค เว็บของนาซ่า เก็บถาวร 2006-04-10 ที่ เวย์แบ็กแมชชีน
PAF Falcons Online
เลดีตาเตียนา เมานต์แบ็ตเทน

| เลดี ตาเตียนา เมานต์แบ็ตเทน |
| --- | --- |
เกิด: ตาเตียนา เฮเลน จอร์จีนา เมานต์แบ็ตเทน 16 เมษายน พ.ศ. 2533 (34 ปี)
มีชื่อเสียงจาก: ผู้สิบเชื้อสายจากสมเด็จพระราชินีนาถวิกตอเรีย
บิดามารดา: จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน ซาราห์ จอร์จีนา วาลเกอร์
เลดีตาเตียนา เมานต์แบ็ตเทน (อังกฤษ: Lady Tatiana Mountbatten) เกิดเมื่อวันที่ 16 เมษายน พ.ศ. 2533 เป็นธิดาคนใหญ่ของจอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน กับซาราห์ จอร์จีนา วาลเกอร์ เลดีตาเตียนา เมานต์แบ็ตเทน มีน้องชายร่วมบิดามารดา 1 คน คือ
เฮนรี เมานต์แบ็ตเทน เอิร์ลแห่งเมดินา
บิดาของเธอเป็นปนัดดาในเจ้าชายลูทวิชแห่งบัทเทินแบร์คและเจ้าหญิงวิกตอเรียแห่งเฮสส์และไรน์ ผู้เป็นพระราชนัดดาในสมเด็จพระราชินีนาถวิกตอเรียแห่งสหราชอาณาจักร เธอจึงมีสิทธิ์ในการสืบราชบัลลังก์อังกฤษ เลดีตาเตียนา เมานต์แบ็ตเทน ทำงานในด้านการกีฬาและยังเป็นผู้จัดงานสำคัญต่าง ๆ ของราชวงศ์อังกฤษ
ในปเดือนตุลาคม พ.ศ. 2561 บริษัทครอฟตันแอนด์ฮอลล์ ได้แต่งตั้งเธอเป็นทูตด้านการค้า
เลดีมาร์การีตา อาร์มสตรอง-โจนส์

| เลดี มาร์การีตา อาร์มสตรอง-โจนส์ |
| --- | --- |
มาร์การีตา เอลิซาเบธ โรส แอลเนีย อาร์มสตรอง-โจนส์
เลดีมาร์การีตา อาร์มสตรอง-โจนส์ และเดวิด อาร์มสตรอง-โจนส์, เอิร์ลที่ 2 แห่งสโนว์ดอน บิดา
เกิด: 14 พฤษภาคม พ.ศ. 2545 (22 ปี)
มีชื่อเสียงจาก: สมาชิกราชวงศ์วินด์เซอร์
บิดามารดา: เดวิด อาร์มสตรอง-โจนส์, ไวเคานต์ลินลีย์ เซเรนา อาร์มสตรอง-โจนส์, ไวเคาน์เตสลินลีย์
เลดีมาร์การีตา อาร์มสตรอง-โจนส์ (อังกฤษ: Lady Margarita Armstrong-Jones) เกิดเมื่อวันที่ 14 พฤษภาคม พ.ศ. 2545 เป็นธิดาคนเดียวและคนสุดท้องในเดวิด อาร์มสตรอง-โจนส์, เอิร์ลที่ 2 แห่งสโนว์ดอน และเซเรนา อาร์มสตรอง-โจนส์, เคาน์เตสแห่งสโนว์ดอน เป็นพระนัดดาในเจ้าหญิงมาร์กาเรต เคาน์เตสแห่งสโนว์ดอน และยังเป็นพระญาติใกล้ชิดกับสมเด็จพระราชินีนาถเอลิซาเบธที่ 2 แห่งสหราชอาณาจักร โดยปัจจุบันนั้นเลดีมาร์การีตาอยู่ในลำดับที่ 27 ในการสืบราชบัลลังก์ ซึ่งก่อนที่เธอจะเกิดไม่นาน สมเด็จพระราชินีเอลิซาเบธ พระราชชนนี พระปัยยิกาก็เสด็จสวรรคต โดยเธอมีบิดามารดาทูลหัวคือ เลดีซาราห์ แชตโท วิลเลียม สแตนโฮล์ป
เลดีมาร์การีตาในงานเสกสมรสของเจ้าชายวิลเลียมและพระชายา
เลขย่อ

เลขย่อ (อังกฤษ: numeronym) คือคำที่มีตัวเลขซึ่งถูกใช้ในการย่อ การออกเสียงตัวอักษรและตัวเลขอาจอ่านคล้ายกับคำเต็ม ตัวอย่างเช่น K9 ใช้แทน canine (อ่านว่า เค + ไนน์) หรือเช่นในภาษาฝรั่งเศส K7 ใช้แทน cassette (อ่านว่า กา + เซท) เป็นต้น
อีกรูปแบบหนึ่งคือ ตัวอักษรที่อยู่ตรงกลางระหว่างอักษรขึ้นต้นและลงท้าย ถูกแทนที่ด้วยตัวเลขอันแสดงถึงจำนวนตัวอักษรที่ซ่อนไว้ เช่น i18n หมายถึง internationalization บางครั้งอักษรตัวสุดท้ายจะถูกนับและซ่อนไว้ด้วย จากข้อมูลของเทกซ์ เทกซิน เลขย่อประเภทนี้ตัวแรกของโลกคือ S12n ซึ่งเป็นชื่อบัญชีอีเมลที่ผู้ดูแลระบบออกให้กับพนักงานของ ดิจิตอล อีควิปเมนท์ คอร์ปอเรชั่น (DEC)  ที่ชื่อ Jan Scherpenhuizen เพราะว่านามสกุลของเขายาวเกินไปสำหรับชื่อบัญชี เพื่อนร่วมงานมักจะอ่านชื่อของเขาไม่ได้จึงเรียกเขาว่า S12n ไปอย่างนั้น และการใช้งานเช่นนี้กลายเป็นวัฒนธรรมในองค์กรของ DEC
ตัวเลขอาจใช้กำกับเพื่อแสดงจำนวนอักษรที่ซ้ำก่อนหรือหลังอักษรตัวอื่น เลขย่อประเภทนี้ใช้แทนชื่อหรือวลีที่มีอักษรขึ้นต้นเดียวกันหลายครั้งอาทิ W3 ใช้แทน World Wide Web และ W3C ใช้แทน World Wide Web Consortium เป็นต้น
กรณีที่พบได้น้อยกว่าคือ เลขย่อที่ประกอบด้วยตัวเลขเพียงอย่างเดียว เช่น 212 หมายถึง ชาวนิวยอร์ก, 4-1-1 หมายถึง ข้อมูลสารสนเทศ, 9-1-1 หมายถึง ช่วยเหลือ และ 101 หมายถึง การแนะนำเบื้องต้นสำหรับวิชาหนึ่ง ๆ คำประเภทนี้มีมานานแล้วหลายทศวรรษ รวมไปถึงรหัส 10 (10-code) ที่มีการใช้งานเมื่อก่อนสงครามโลกครั้งที่สอง
แนวคิดการประกอบกับตัวเลขเป็นคำสามารถพบได้ในลีท ซึ่งบ่อยครั้งตัวเลขถูกแทนที่ให้กับอักษรที่คล้ายกันตามอักขรวิธี ตัวอย่างเช่น H4CK3D มีความหมายเหมือนกับ HACKED
แอน เอช. โซคานอฟ บรรณาธิการแห่งหนังสือ Microsoft Encarta College Dictionary ฉบับจัดพิมพ์ใหม่ ให้ความหมาย numeronym ว่า "หมายเลขโทรศัพท์อย่างหนึ่งที่สะกดเป็นคำหรือชื่อ" ตามที่ปรากฏบนแป้นโทรศัพท์
ตัวอย่าง

คำต่าง ๆ บางครั้งอาจมีหลายความหมาย การย่อเช่นนี้จึงต้องอ้างอิงบริบทแวดล้อมเสมอ ตัวอย่างเช่น G11n ที่ย่อมาจาก globalization อาจหมายถึงความเตรียมพร้อมของซอฟต์แวร์เพื่อการเผยแพร่ระดับโลก  หรือหมายถึงแนวโน้มเชิงสังคมแบบโลกาภิวัตน์ก็ได้ ในบางกรณีมีการใช้อักษรตัวใหญ่หรือตัวเล็กเพื่อแยกแยะความต่างระหว่าง I/i และ L/l เป็นต้น
a11y - Accessibility (ความสามารถในการเข้าถึง)
c11y - Consumability
c14n - Canonicalisation / Canonicalization
d11n - Documentation (เอกสารอธิบายกำกับ)
E15 - Eyjafjallajökull (ภูเขาไฟเอยาฟยาตลาเยอคุตล์ในไอซ์แลนด์)
g11n - Globalisation / Globalization (โลกาภิวัตน์, การเผยแพร่ระดับโลก)
i14y - Interoperability (ความสามารถในการทำงานร่วมกัน)
i18n - Internationalisation / Internationalization (สากลวิวัตน์, การทำให้เป็นสากล)
L10n - Localisation / Localization (การทำให้เป็นท้องถิ่น)
m10n - Mavenization
m12n - Modularisation / Modularization (การแบ่งเป็นโมดูล)
m17n - Multilingualization (การทำให้มีหลายภาษา)
n11n - Normalisation / Normalization (การทำให้เป็นบรรทัดฐาน)
P13n - Personalisation / Personalization (การทำให้เป็นส่วนบุคคล, การปรับตามปัจเจกบุคคล)
P45 - Pneumonoultramicroscopicsilicovolcanoconiosis (โรคปอดชนิดหนึ่ง)
s10n - Subscription (การสมัครเป็นสมาชิก)
W3 - World Wide Web (เวิลด์ไวด์เว็บ)
W3C - World Wide Web Consortium (เวิลด์ไวด์เว็บคอนซอร์เทียม)
v11n - Versification (ศิลปะการทำให้เป็นบทกวี)
v12n - Virtualization
เรเน รุสโซ

| Rene Russo |
| --- | --- |
Russo in 1996
เกิด:  (1954-02-17) 17 กุมภาพันธ์ ค.ศ. 1954 (70 ปี) Burbank, California, U.S.
อาชีพ: Actress, producer,  model
ปีปฏิบัติงาน: 1987–2005, 2010–present
คู่สมรส: Dan Gilroy (สมรส 1992)
บุตร: 1
เรเน มารี รุสโซ (อังกฤษ: Rene Marie Russo; เกิด 17 กุมภาพันธ์ พ.ศ. 2497)  เป็นนักแสดง โปรดิวเซอร์ และนางแบบชาวอเมริกัน รุสโซเริ่มอาชีพของเธอด้วยการเป็นนางแบบแฟชั่นในปี ค.ศ. 1970 โดยปรากฏตัวบนปกนิตยสาร เช่น Vogue และ Cosmopolitan เธอเปิดตัวด้วยภาพยนตร์ตลก Major League ในปี ค.ศ. 1989 และได้รับความนิยมในระดับนานาชาติในภาพยนตร์ระทึกขวัญและภาพยนตร์แอ็คชั่นมากมายตลอดช่วงทศวรรษ 1990 รวมถึง Lethal Weapon 3 (1992), In the Line of Fire (1993), Outbreak (1995), Get Shorty (1995), Ransom (1996), Lethal Weapon 4 (1998), และ The Thomas Crown Affair (1999)
เร็ว..แรงทะลุนรก (ภาพยนตร์ ค.ศ. 2001)

| เร็ว> .แรงทะลุนรก |
| --- | --- |
โปสเตอร์ภาพยนตร์
กำกับ: ร็อบ โคเฮน
บทภาพยนตร์: แกรี สก็อต ทอมป์สัน เอริก เบิร์กควิสต์ เดวิด เอเยอร์
เนื้อเรื่อง: แกรี สก็อต ทอมป์สัน
สร้างจาก: เรเซอร์ เอ็กซ์ โดย เคน ลี
อำนวยการสร้าง: นีล เอช มอริตซ์
นักแสดงนำ: วิน ดีเซล พอล วอล์กเกอร์ มิเชลล์ ร็อดริเกซ จอร์ดาน่า บรูว์สเตอร์
กำกับภาพ: เอริคสัน คอร์
ตัดต่อ: ปีเตอร์ ฮอเนส
ดนตรีประกอบ: บีที
บริษัทผู้สร้าง: ออริจินอลฟีล์ม มีเดียสตรีมฟิล์ม  
ผู้จัดจำหน่าย: ยูนิเวอร์แซล
วันฉาย: 22 มิถุนายน 2001
ความยาว: 106 นาที
ประเทศ: สหรัฐอเมริกา เยอรมนี
ภาษา: อังกฤษ
ทุนสร้าง: 38 ล้านดอลลาร์สหรัฐ
ทำเงิน: 207.3 ล้านดอลลาร์สหรัฐ
ต่อจากนี้: เร็วคูณ 2 ดับเบิ้ลแรงท้านรก (2003)
ข้อมูลจาก IMDb
ข้อมูลจากสยามโซน
เร็ว..แรงทะลุนรก (อังกฤษ: The Fast and the Furious) เป็นภาพยนตร์โลดโผนที่ออกฉายในปี ค.ศ. 2001 เป็นภาพยนตร์ลำดับที่ 1 ในภาพยนตร์ชุดเดอะฟาสต์แอนด์เดอะฟิวเรียส กำกับโดยร็อบ โคเฮน เขียนบทโดยแกรี สก็อต ทอมป์สัน, เอริก เบิร์กควิสต์และเดวิด เอเยอร์ โดยอิงจากบทความเรื่อง เรเซอร์เอ็กซ์ ของเคน ลี นำแสดงโดยวิน ดีเซล, พอล วอล์กเกอร์, มิเชลล์ ร็อดริเกซและจอร์ดาน่า บรูว์สเตอร์
เรื่องย่อ

ไบรอัน โอคอนเนอร์ ตำรวจลอสแอนเจลิส ต้องปลอมตัวเข้าไปในกลุ่มของโดมินิก ทอเร็ตโต ยอดนักแข่งรถที่ต้องสงสัยว่ามีส่วนเกี่ยวข้องกับคดีโจรกรรม แต่เมื่อความจริงปรากฏ โอคอนเนอร์จะเลือกสิ่งใด ระหว่างหน้าที่หรือมิตรภาพ
นักแสดง

บทความหลัก: รายชื่อตัวละครในเดอะฟาสต์แอนด์เดอะฟิวเรียส
พอล วอล์กเกอร์ รับบท ไบรอัน โอคอนเนอร์
วิน ดีเซล รับบท โดมินิก ทอเร็ตโต
มิเชลล์ ร็อดริเกซ รับบท เล็ตตี้ โอติซ
จอร์ดาน่า บรูว์สเตอร์ รับบท มีอา ทอเร็ตโต
ริค ยูน รับบท จอห์นนี ทราน
แชด ลินด์เบิร์ก รับบท เจสซี
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ เร็ว..แรงทะลุนรก
เร็ว..แรงทะลุนรก ที่อินเทอร์เน็ตมูวีเดตาเบส
เร็ว..แรงทะลุนรก ที่สยามโซน
เลซิทิน

ตัวอย่างโครงสร้างทางเคมีของสารประกอบกลุ่มเลซิทิน
เลซิทิน (อังกฤษ: lecithin) เป็นไขมันชนิดฟอสโฟลิพิด (phospholipid) ที่มีความจำเป็นต่อเซลล์ทุกชนิดในร่างกาย เยื่อหุ้มเซลล์ (cell membrane) ซึ่งเป็นส่วนที่ควบคุมการเข้าออกของสารอาหาร ถ้าไม่มีเลซิทินจะมีลักษณะแข็งและขาดความยืดหยุ่น นอกจากนี้ยังพบว่าเลซิทินเป็นส่วนประกอบของเยื่อหุ้มสมอง กล้ามเนื้อ และเซลล์ประสาท เลซิทินยังมีคุณสมบัติเป็น emulsifier หรือสารที่ทำให้น้ำกับน้ำมันเข้ากันได้ ดังนั้นจะพบว่าได้มีการนำมาใช้ในการควบคุมคอเลสเตอรอลในเลือดอย่างแพร่หลาย
เลซิทินพบได้มากในถั่วเหลือง แต่แหล่งอาหารอื่น ๆ ที่ให้เลซิทินยังมีอีกมากมาย อาทิ ไข่แดง ตับ ข้าวโอ๊ต กะหล่ำปลี กะหล่ำดอก เนื้อสัตว์ ปลา บริวเวอร์ยีสต์ และพืชบางชนิด ทั้งนี้อาจจะรวมถึงผลิตภัณฑ์ Multi-Vitamin ที่มีเลซิทินผสมอยู่ด้วย เลซิทินที่วางจำหน่ายในท้องตลาดมีอยู่สองชนิด คือ แกรนูล และแคปซูล ชนิดแกรนูลนิยมรับประทาน โดยผสมกับเครื่องดื่มชนิดต่าง ๆ เช่น นม นมเปรี้ยว น้ำผลไม้ ฯลฯ และยังนิยมให้ผสมหรือโปรยบนอาหารประเภทต่าง ๆ อีกด้วย
สารสำคัญที่พบในเลซิทิน ได้แก่ ฟอสฟาทิดิลโคลีน (phosphatidylcholine) ซึ่งสารนี้จะให้วิตามินบีชนิดหนึ่ง เรียกว่า โคลีน สารโคลีนเป็นสารต้นตอในการสังเคราะห์สารสื่อประสาท อะซีทิลโคลีน (acetylcholine) ส่วนประกอบอื่น ๆ ของเลซิทิน ได้แก่ ฟอสฟาทิดิลอิโนซิทอล ฟอสฟาทิดิลเอททาโนลามีน กรดลิโนเลอิก ฯลฯ
ประโยชน์

ช่วยป้องกันและสลายคอเลสเตอรอล หรือไขมันที่อุดตันในหลอดเลือด จึงนิยมกันมากในผู้ที่มีปัญหาไขมันอุดตันในหลอดเลือด
phosphaticylcholine ซึ่งให้สารโคลีน เป็นสารตั้งต้นของสารสื่อประเภท อะเซททิลโคลีน จะช่วยให้ความจำและความสามารถในการเรียนรู้ดีขึ้น
ช่วยให้การทำงานของตับมีประสิทธิภาพมากขึ้น
ลดการอุดตันของถุงน้ำดี (gall Stones)
ให้สารอิโนซิทอล (inositol) ซึ่งเป็นส่วนที่ช่วยบำรุงเซลล์ประสาท ทำให้การทำงานของระบบประสาทดีขึ้น
การใช้เพื่อป้องกัน และรักษาโรคความจำเสื่อม ยังอยู่ในระหว่างการศึกษา
เรือใบชิงแชมป์โลก

| --- | --- |
ครั้งแรก: ค.ศ. 2003 (2003)
คลาส: 470, 49er, 49er FX, ฟินน์, เลเซอร์, เลเซอร์เรเดียล, Nacra 17, RS:X
เว็บไซต์: www.sailing.org
เรือใบชิงแชมป์โลก (อังกฤษ: Sailing World Championships เดิมชื่อ ISAF Sailing World Championships) เป็นการแข่งขันกีฬาเรือใบระดับโลกสำหรับการแข่งขัน 10 รายการในโอลิมปิกฤดูร้อน ซึ่งจัดโดย เรือใบโลก (เดิมคือ ISAF) และจัดขึ้นทุก ๆ สี่ปีตั้งแต่ปี ค.ศ. 2003 แต่แตกต่างกับปีอื่น ๆ เมื่อแต่ละคลาสจัดการแข่งขันชิงแชมป์โลกของตนเองภายใต้การดูแลของเรือใบโลก และจะแข่งชิงแชมป์โลกรวมกันทุกรายการของโอลิมปิกฤดูร้อนครั้งถัดไปและทำหน้าที่เป็นรอบคัดเลือกหลักสำหรับกีฬาเรือใบ
ตารางสรุปเหรียงญรางวัลตลอดกาล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เนเธอร์แลนด์ | 8 | 6 | 2 | 16 |
| 2 |  ออสเตรเลีย | 7 | 4 | 5 | 16 |
| 3 |  บริเตนใหญ่ | 6 | 5 | 12 | 23 |
| 4 |  ฝรั่งเศส | 6 | 5 | 6 | 17 |
| 5 |  บราซิล | 4 | 1 | 0 | 5 |
| 6 |  สเปน | 3 | 3 | 3 | 9 |
| 7 |  สหรัฐ | 3 | 1 | 3 | 7 |
| 8 |  โปแลนด์ | 2 | 4 | 0 | 6 |
| 9 |  อิสราเอล | 2 | 0 | 4 | 6 |
| 10 |  อิตาลี | 2 | 0 | 1 | 3 |
| 11 |  นิวซีแลนด์ | 1 | 5 | 2 | 8 |
| 12 |  เบลเยียม | 1 | 2 | 1 | 4 |
| 12 |  โครเอเชีย | 1 | 2 | 1 | 4 |
| 14 |  ออสเตรีย | 1 | 2 | 0 | 3 |
| 15 |  กรีซ | 1 | 1 | 1 | 3 |
| 16 |  ญี่ปุ่น | 1 | 1 | 0 | 2 |
| 16 |  นอร์เวย์ | 1 | 1 | 0 | 2 |
| 18 |  ฮังการี | 1 | 0 | 0 | 1 |
| 18 |  เบลารุส | 1 | 0 | 0 | 1 |
| 18 |  โปรตุเกส | 1 | 0 | 0 | 1 |
| 18 |  ไซปรัส | 1 | 0 | 0 | 1 |
| 22 |  สวีเดน | 0 | 3 | 0 | 3 |
| 23 |  เดนมาร์ก | 0 | 2 | 3 | 5 |
| 23 |  เยอรมนี | 0 | 2 | 3 | 5 |
| 25 |  ฟินแลนด์ | 0 | 2 | 0 | 2 |
| 26 |  อาร์เจนตินา | 0 | 1 | 2 | 3 |
| 27 |  รัสเซีย | 0 | 1 | 1 | 2 |
| 28 |  จีน | 0 | 0 | 1 | 1 |
| 28 |  ยูเครน | 0 | 0 | 1 | 1 |
| 28 |  สโลวีเนีย | 0 | 0 | 1 | 1 |
| 28 |  เอสโตเนีย | 0 | 0 | 1 | 1 |
| รวม (31 ประเทศ) | รวม (31 ประเทศ) | 54 | 54 | 54 | 162 |
แหล่งข้อมูลอื่น

การแข่งขันเรือใบ
เรื่องจริงช็อคโลก

| เรื่องจริงช็อคโลก |
| --- | --- |
โปสเตอร์ภาพยนตร์
กำกับ: เดวิส กุกเกนไฮม์
เขียนบท: อัล กอร์ (ดำเนินรายการ)
อำนวยการสร้าง: ลอว์เรนซ์ เบนเดอร์  สกอตต์ Z.เบิร์นส์ ลอรี่ เดวิด  ผู้ช่วยโปรดิวเซอร์,  ไลน์โปรดิวเซอร์:  เลสลี่ย์ ชิลคอทท์ บริหารฝ่ายผลิต:  เจฟฟรี่ย์ D.ไอเวอร์ส  เจฟฟ์ สกอล์ล  ริคกี้ สตรัสส์  ไดแอน ไวเยอร์แมน
นักแสดงนำ: อัล กอร์
กำกับภาพ: เดวิส กุกเกนไฮม์  บ็อบ ริชแมน
ตัดต่อ: เจ แคสสิดี แดน ชเวทลิค
ดนตรีประกอบ: ไมเคิล บรูค
บริษัทผู้สร้าง: ลอว์เรนซ์ เบนเดอร์ โปรดัคชั่นส์ พาร์ติซิแปนท์ โปรดัคชั่นส์ 
ผู้จัดจำหน่าย: พาราเมาท์คลาสสิค
วันฉาย: 24 พฤษภาคม พ.ศ. 2549
ความยาว: 94 นาที
ประเทศ: สหรัฐอเมริกา
ภาษา: อังกฤษ
ทุนสร้าง: +1,000,000 ดอลลาร์สหรัฐ
ทำเงิน: 49,047,567 ดอลลาร์สหรัฐ (ทั่วโลก)
เรื่องจริงช็อคโลก (อังกฤษ: An Inconvenient Truth) เป็นรายการสารคดีเกี่ยวกับภาวะโลกร้อน ที่ดำเนินการนำเสนอโดย อัล กอร์ ซึ่งเป็นอดีตรองประธานาธิบดีสหรัฐ และเป็นผู้ได้รับรางวัลโนเบลสาขาสันติภาพเมื่อปีพ.ศ. 2550
เนื้อหา

เนื้อหามุ่งเน้นไปยัง อัล กอร์ ผู้เดินทางรวบรวมข้อมูลที่โลกได้รับผลกระทบจากวิกฤติสิ่งแวดล้อม เขาได้กล่าวว่า "ผมได้ลองบอกเรื่องราวเหล่านี้มาเป็นเวลาที่ยาวนานมากแล้ว และผมก็รู้สึกว่าผมล้มเหลวในการส่งข้อความที่พึงตระหนักมาโดยตลอด" ภาพยนตร์สารคดีชุดนี้ได้ใช้คีย์โน้ตในการนำเสนอ (และมีการพากย์ประกอบการฉายสไลด์) โดยอัล กอร์ได้นำเสนอถึงวิกฤตการณ์ต่างๆที่เกิดขึ้นในส่วนต่างๆของโลก เขาได้พยากรณ์ถึงสภาพอากาศที่เปลี่ยนแปลงไป และหายนะที่อาจเกิดขึ้นได้ตลอดช่วงเวลาที่เขายังมีชีวิตอยู่
กระแสตอบรับ > บอกซ์ออฟฟิซ

ภาพยนตร์ชุดนี้ได้เปิดตัวในนิวยอร์กและลอสแอนเจลิสในวันที่ 24 พฤษภาคม ค.ศ. 2006 ในวันหยุดเมโมเรียลเดย์ ภาพยนตร์ชุดนี้สามารถทำรายได้เฉลี่ย 91447 ดอลลาร์สหรัฐต่อโรงภาพยนตร์ ถือเป็นภาพยนตร์สารคดีที่ทำเงินได้มากที่สุดในช่วงวันหยุดสุดสัปดาห์
เทศกาลภาพยนตร์ซันแดนซ์ประจำปี ค.ศ. 2006 ภาพยนตร์เรื่องนี้ก็ได้รับการปรบมือให้การยอมรับอย่างเต็มที่ถึงสามรอบ และยังได้จัดฉายในเทศกาลภาพยนตร์เมืองคานส์ ปี ค.ศ. 2006  รวมไปจนถึงเทศกาลภาพยนตร์นานาชาติเดอร์แบน เมื่อวันที่ 14 มิถุนายน ค.ศ. 2006 ด้วย นอกจากนี้ ภาพยนตร์ เรื่องจริงช็อคโลก ยังประสบความสำเร็จในเทศกาลภาพยนตร์นานาชาติบริสเบนด้วยเช่นกัน
ภาพยนตร์ชุดนี้ ทำรายได้รวม 24 ล้านดอลลาร์สหรัฐในอเมริกา และเกินกว่า 49 ล้านดอลลาร์สหรัฐจากทั่วโลก และเป็นภาพยนตร์สารคดีที่ทำรายได้รวมสูงสุดเป็นอันดับห้าของโลก (นับจากช่วงปี ค.ศ. 1982 ถึงปัจจุบัน)
กระแสตอบรับ > รางวัล

ภาพยนตร์สารคดีชุดนี้ได้รับรางวัลจากทั่วโลก โดยในปีค.ศ. 2007 ได้รับรางวัลออสการ์ สาขาภาพยนตร์สารคดียอดเยี่ยม และ สาขาเพลงประกอบภาพยนตร์ยอดเยี่ยม "I Need to Wake Up" จึงถือเป็นภาพยนตร์สารคดีเรื่องแรกที่ได้รับรางวัลออสการ์ถึง 2 สาขา และยังเป็นภาพยนตร์สารคดีเรื่องแรกที่ได้รางวัลสาขาเพลงประกอบภาพยนตร์ยอดเยี่ยม
ภายหลังจากที่ได้รางวัลออสการ์ในปีค.ศ. 2007 แล้วทางออสการ์ ยังได้มอบรางวัลแด่ผู้กำกับ กุกเกนไฮม์ ผู้ถึงสอบถามอัล กอร์ถึงการเข้าร่วมเป็นสมาชิกในการทำงานร่วมกัน กอร์ ได้กล่าวสุนทรพจน์ว่า :
"สหายผู้เป็นที่รักชาวอเมริกัน, ประชาชนที่อาศัยอยู่ในที่ต่างๆทั่วโลก, ถึงเวลาแล้วที่เราจะร่วมกันช่วยแก้ไขวิกฤติด้านสิ่งแวดล้อม มันไม่ใช่เรื่องเกี่ยวกับการเมือง; แต่มันเป็นเรื่องทางศีลธรรม เราได้รับทุกสิ่งที่ควรค่าแก่การเริ่มต้น, ซึ่งเป็นไปได้ที่จะได้รับการยกเว้นในการปฏิบัติ แม้ทรัพยากรบางอย่างอาจนำมาใช้ได้อย่างจำกัด แต่ก็ถึงเวลาที่จะเริ่มต้นลดวิกฤติเหล่านี้กันใหม่ได้"
การใช้ประโยชน์เพื่อการศึกษา

ในหลายๆสถาบันไฮสคูลและในหลายวิทยาลัยได้เริ่มนำภาพยนตร์ชุดนี้มาประกอบการเรียนการสอนวิชาวิทยาศาสตร์ ในเยอรมนี รัฐมนตรีสิ่งแวดล้อมของเยอรมันได้จัดซื้อดีวีดีจำนวน 6,000 ชุด สำหรับใช้ประโยชน์ในโรงเรียนต่างๆของเยอรมนี, ในสเปน ภายหลังจากการที่นายกรัฐมนตรีโฆเซ ลุยส์ โรดรีเกซ ซาปาเตโรได้พูดคุยกับอัลกอร์แล้วก็มีแนวคิดที่จะนำมาใช้ประโยชน์ในโรงเรียน, ในเบอร์ลิงตัน รัฐออนแทรีโอ ประเทศแคนาดา ทาง Halton District School Board ได้นำภาพยนตร์ชุดนี้มาใช้ประโยชน์ในโรงเรียน และใช้เพื่อประกอบการวิจัยด้วยเช่นกัน
ดูเพิ่ม

ตีแสกปมโลกวิกฤติ
แหล่งข้อมูลอื่น

An Inconvenient Truth
เรื่องจริงช็อคโลก ที่อินเทอร์เน็ตมูวีเดตาเบส
| ก่อนหน้า |  | เรื่องจริงช็อคโลก |  | ถัดไป |
| --- | --- | --- | --- | --- |
| March of the Penguins |  | รางวัลออสการ์ สาขาภาพยนตร์สารคดียอดเยี่ยม  (2006) |  | Taxi to the Dark Side |
เร็วคูณ 2 ดับเบิ้ลแรงท้านรก

| เร็วคูณ 2 ดับเบิ้ลแรงท้านรก |
| --- | --- |
ใบปิดภาพยนตร์
กำกับ: จอห์น ซิงเกิลตัน
บทภาพยนตร์: ไมเคิล แบรนต์ เดเรค ฮาส
เนื้อเรื่อง: ไมเคิล แบรนต์ เดเรค ฮาส แกรี สก็อต ทอมป์สัน
สร้างจาก: ตัวละคร โดย แกรี สก็อต ทอมป์สัน
อำนวยการสร้าง: นีล เอช. มอริตซ์
นักแสดงนำ: พอล วอล์กเกอร์ ไทรีส กิบสัน คริส บริจส์ เอวา เมนเดส โคล เฮาเซอร์
กำกับภาพ: แมททิว เอฟ. เลียวเน็ตติ
ตัดต่อ: บรูซ แคนนอน ดัลลัส พิวต์
ดนตรีประกอบ: เดวิด อาร์โนลด์
บริษัทผู้สร้าง: มิโคน่า โปรดักชั่นส์ ออริจินัล ฟีล์ม  
ผู้จัดจำหน่าย: ยูนิเวอร์แซลสตูดิโอส์
วันฉาย: 6 มิถุนายน ค.ศ. 2003
ความยาว: 107 นาที
ประเทศ: สหรัฐ
ภาษา: อังกฤษ
ทุนสร้าง: 76 ล้านดอลลาร์สหรัฐ
ทำเงิน: 236.4 ล้านดอลลาร์สหรัฐ
ก่อนหน้านี้: เร็ว..แรงทะลุนรก (2001)
ต่อจากนี้: เร็ว..แรงทะลุนรก ซิ่งแหกพิกัดโตเกียว (2006)
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
เร็วคูณสอง ดับเบิ้ลแรงท้านรก (อังกฤษ: 2 Fast 2 Furious) เป็นภาพยนตร์โลดโผนที่ออกฉายในปี ค.ศ. 2003 เป็นภาพยนตร์ลำดับที่ 2 ในภาพยนตร์ชุดเดอะฟาสต์แอนด์เดอะฟิวเรียส มีเนื้อหาเกี่ยวกับการแข่งรถ และเกี่ยวกับการหักเหลี่ยมระหว่างตำรวจกับอาชญากร เขียนบทภาพยนตร์โดยไมเคิล แบรนต์และเดเรค ฮาส กำกับภาพยนตร์โดย จอห์น ซิงเกิลตัน นำแสดงโดยพอล วอล์กเกอร์, ไทรีส กิบสัน และคริส บริจส์